open-index/open-wikipedia-markdown huggingface dataset:
Romanias kroneorden

**Romanias kroneorden** (rumensk: *Ordinul Coroana României*) er en rumensk orden innstiftet 14. mars 1881 av kong Carol I til belønning av fremragende fortjenester av Romania. Landet gikk samme år fra å være et fyrstedømme til å bli et kongedømme og ordenen ble innstiftet samme dag som nasjonalforsamlingen vedtok å gjøre Carol I til konge. I 1938 ble ordenen delt i en sivil og en militær avdeling. Ordenen ble tildelt som en rumensk statsorden så lenge landet var et monarki. Da kongedømmet falt i 1947 gikk ordenen over til å bli en husorden innen den rumenske kongefamilie av Huset Hohenzollern-Sigmaringen. 

## Inndeling
Romanias kroneorden er inndelt i fem trinn:
*Storkors
*Storoffiser
*Kommandør
*Offiser
*Ridder

## Insignier
Ordenstegnet for Romanias kroneorden besto av et hvitkantet rødt malteserkors. Midtmedaljongen er rød med hvit bord og bar inntil 1932 i midten en kongekrone i gull. I korsvinklene var Carol Is monogram satt. Kongekronen og monogrammet byttet i 1932 plass. Borden har innskriften «PRIN NOI INSINE» (*for oss selv*) og «14. MARTIE 1881», datoen for ordenens innstiftelse. Reversen har datoen for Carols kroning, «10 MAIU», i midten omgitt av årstallene «1866 ✱ 1877 ✱ 1881 ✱». I 1866 ble det forente fyrstedømmet Romania til under den tyske prins Karl av Hohenzollern-Sigmaringen. Romania erklærte i 1877 full uavhengighet fra Det osmanske riket. 1881 er året da ble landet et kongedømme og er samtidig ordenens innstiftelsesår. Fra 1932 var ordenskorset opphengt i båndet i et element utformet som en krone.  

Ordensbåndet var først blått med kantstriper i sølv, men fra 1932 ble det endret til blått med en midtstripe i sølv.  

Ordensstjernen er i sølv og har åtte grupper av stråler. Stjernen for storkors har hele ordenskorset i midten, mens stjernen for storoffiserer kun har midtmedaljongen.  

Ordenen ble fra 1938 tildelt med sverd til militære og ordenstegnene ble utstyrt i henhold til dette med korslagte sverd bak korset, men over monogrammene.

## Tildeling
Romanias kroneorden ble i hovedsak tildelt militæroffiserer og statstjenestemenn. Den ble også tildelt utlendinger.

## Referanser


## Kilder
* Lukasz Gaszewski: «Order of the Crown of Romania» i Guy Stair Sainty og Rafal Heydel-Mankoo: *World Orders of Knighthood and Merit*, første bind, Buckingham: Burke's Peerage, 2006, s. 705–706
Basilosaurus

* *B. cetoides*
* *B. drazindai*
* *B. isis*
* *B. wanklyni*
* *B. vredensis*
* *B. caucasicus*
* *B. paulsoni*
* *B. puschi*
* *B. harwoodi*

***Basilosaurus*** er betegnelsen på et stort, prehistorisk, kjøttetende sjøpattedyr. Dette sjøpattedyret var en tidlig forløper til blåhvalen og andre mindre hvaler.

De første fossilene av dette sjøpattedyret ble oppdaget i Louisiana i USA. Fossilene ble først antatt å være en form for reptilsk sjøuhyre, derav endelsen -«saurus», men senere ble det slått fast at dyret var i slekt med hvaler som levde for mellom 40 millioner og 34 millioner år siden mot slutten av den perioden som kalles eocen. Fossiler fra minst to andre arter av basilosaurus har blitt funnet i Egypt og Pakistan. Fullt utvokste basilosaurer ble gjennomsnittlig 20 meter lange, og arten antas av biologer å ha vært det største dyret i sin samtid. Sammenlignet med moderne tids hvaler hadde basilosaurene svært lange kropper i forhold til kroppens omkrets/tverrsnitt. De hadde også et tannsett som minner om tennene til moderne kjøttetere, som for eksempel hunder. Deres svært lange, gjenværende baksveiv har vært interessant for paleontologien.

## Referanser


## Eksterne lenker
* 
* Walking with Prehistoric Beasts's profile of ''Basilosaurus'' 
* Paleos Vertebrates
* Bejder, Lars and Hall, Brian K. Limbs in whales and limblessness in other vertebrates: mechanisms of evolutionary and developmental transformation and loss. Evolution and Development, 2002.
* Zeuglodons in Cryptozoology
* Basilosaurus Primitive Eocene Whales
* Basilosaurus – The plesiosaur that wasn't....
Tor Ragnar Gerholm

**Tor Ragnar Gerholm** (født 21. desember 1925, død 23. juni 2007) var en svensk kjernefysiker, folkeopplyser og kjent som samfunns- og kulturdebattant.

## Biografi
Gerholm fullførte gymnaset på Norra Latin i Stockholm. Studiene fortsatte ved Stockholms högskola, der kjernefysikk-forskning ble bedrevet på Nobelinstitutet i Frescati. Forskerstudier ved Kungliga Tekniska högskolan fortsatte ved Uppsala universitet, der han disputerte for sin doktorgrad i 1956 med en avhandling om kjernefysikk. Årene deretter fortsatte han som forsker (dosent) i Uppsala med et års avbrudd for et oppdrag i Argentina for UNESCOs tekniske bistand. Han var gjesteforsker ved Lawrence radiation laboratory, Berkeley i California, ved Columbia University i New York og ved Universitetet i Groningen i Nederland.

Fra 1961 fortsatte han som forsker (laborator) og tilslutt som ordinær professor i fysikk fram til 1990, deretter forble han aktiv som emeritus innen avdelingen for kjernefysikk ved Stockholms universitet til sin bortgang.

### Personlig liv
I sitt første ekteskap med Lena fikk Gerholm Jonas, Maria og Mikael. I sitt andre ekteskap med Birgitta fikk han Niklas.

## Samfunnsdebatt
Gerholm engasjert seg etter tiden i Argentina som aktiv motstander mot svenske kjernevåpen. Han ble benyttet som ekspert i energi- og klimaspørsmål. Han var kjernekrafttilhenger og hadde også en egen oppfatning i klimadebatten. Han var samfunnsdebattant og mye brukt foreleser med idéhistorisk perspektiv.

### Verv
* Medlem av Kungliga Vetenskapsakademien (1985)
* Medlem av Ingenjörsvetenskapsakademien (1976)
* Arbeidet for World Energy Council om framtidens energiforsyning
* Som skeptiker i klimaspørsmålet var han en av de 18 akademiske medlemmene i 1998 i European Science and Environment Forum (ESEF)

## Bibliografi i utvalg
* *Fysiken och människan: en introduktion till den moderna fysikens världsbild*, Aldus (1962) och (1966)
* *Idé och samhälle: den kulturella evolutionen i västerlandet* : lärobok i idéhistoria för gymnasiet åk 1-3, Skolöverstyrelsen (1967)
* *Futurum exaktum: den tekniska utmaningen*, Aldus (1972)
* *Brev till Det Naturliga Steget* (1997). ISBN 91-7566-338-4
* *Svar till Karl-Henrik Robèrt*, Timbro (1997). ISBN 91-7566-354-6
* *Klimatpolitik efter Kyotomötet* /9 forskare red. Gerholm med kommentarer av Bert Bolin, SNS (1998)
* *Framtiden är här*, med Lennart Hyland, Televerket, Örebro (1990). ISBN 91-86440-46-2

## Kilder
* Vem är det, 1993

## Referanser
Varanus marathonensis

***Varanus marathonensis*** er en utdødd varan som levde i Europa.

Den er kjent i lokaliteter fra pliocen i Tyskland, Hellas, Ungarn og Tyrkia. I 1891 ble det gjort et tvilsomt funn i en italiensk hule, som hevdes å være fra yngre pleistocen. De fleste paleontologer avviser det italienske funnet, og mener at *V. marathonensis* dødde ut da klimaet ble kaldere og tørrere i overgangen til yngre pliocen. Samtidig forsvant andre varmekjære familier av  skjellkrypdyr fra Europa, som falske korallslanger (*Michauxophis occitanus*) og giftsnoker (*[[Naja (kobraer)|Naja]]*).

Arten er nærmest beslektet med den nålevende ørkenvaranen og *V. darveskii* fra pliocen i Tadsjikistan. De tre artene utgjør til sammen underslekten *Psammosaurus*.

## Litteratur
* 
* 
* 

## Eksterne lenker
*
Musica Celines

**Musica Celines** er et bergensbasert barokkensemble med Cecilie Haukedal-Naismith og Ines Maidre som eneste faste medlemmer.

Den øvrige besetningen varierer, noen samarbeidspartnere er Emma Alter (barokkfiolin), Ricardo Odriozola (fiolin), Dag Eriksen (fiolin), Kristin Mulders (mezzosopran), Bettina Smith ( mezzosopran), Anne Rongy (viola da gamba), Bodil Erdal (cello), Eline Sundal (barokkcello / viola da gamba) og Hans Gunnar Hagen (bratsj). Ensemblet har blant annet spesialisert seg i egne arrangementer av tidligmusikk. Det arrangerer ofte kirkekonserter i Bergen. Ensemblets leder og initiativtaker er Cecilie Haukedal-Naismith.  Hun har fire års grunnutdanning fra Griegakademiet i Bergen (bachelor) og studerte i perioden 1999 – 2004 ved *Conservatorium van Amsterdam* hvor hun studerte blokkfløyte med Saskia Coolen og barokkfiolin med Fiorenza di Donatis. Etter fem års studier tok hun Master of Music-grad med spesialisering innen improvisasjons- og diminusjonspraksisen i perioden 1535–1655.

Ines Maidre studerte orgel med professor Daniel Roth ved Ecole Niedmeyer i Frankrike og barokkinterpretasjon på cembalo med Hans Knut Sveen på Griegakademiet med avsluttende eksamen over Frescobaldis toccatastil. Hun har turnert som organist i Europa og Syd-Amerika, har spilt inn en rekke CD-er med estisk musikk. I 1995 ble hun tildelt en pris fra *Eesti Kultuurkapital* for sitt orgelspill. Hun underviser ved Griegakademiet i Bergen. 

Ensemblet har vært benyttet i en Cantateserie  under høymessen i Domkirken i regi av Bergen Domkirke.  Ensemblet fremfører et variert program under sine konserter med suksess. De er og medlemmer i foreningen Antikk Musikk som arrangerer konserter i ulike arenaer i Bergen 

## Eksterne lenker
Musica Celines' hjemmeside
Lena Hallengren

**Lena Hallengren** (født 1973) er en svensk politiker som representerer Sveriges socialdemokratiska arbetareparti. Hun var Sveriges førskole- og ungdomsminister samt minister for voksenopplæring fra 2002 til 2006 i Göran Perssons regjering. I 2006 ble hun valgt inn i Sveriges riksdag fra Kalmar län.

Hun var aktiv i Kalmars lokalpolitikk, og Sveriges socialdemokratiska ungdomsförbund før hun ble minister.

## Som statsråd
Hallengren tjenestegjorde som statsråd i regjeringen Persson i perioden 2002 til 2006. Etter valget i 2002 ble Hallengren håndplukket av statsminister Göran Persson til stillingen som assisterende utdanningsminister, med ansvar for førskolen, voksenopplæringen, og som ungdomsminister. Hun hadde også ansvar for begravelsessaker.

## Som riksdagsmedlem
Etter tiden som statsråd ble Hallengren valgt inn i riksdagen i 2006, for Kalmar läns valkrets på plass 151.

Hun satt i miljø- og landbrukskomiteen 2006 til 2009, var leder for  trafikkomiteen 2009 til 2010, samt vara i sosialsikringskomiteen fra 2006 til 2010. Siden riksdagsvalget i 2010 har hun vært nestleder i sosialkomiteen og vært medlem av Sveriges Krigsdelegasjon.

## Referanser


## Eksterne lenker
* 
* 
* 
*  Lena Hallengren på Sveriges riksdags nettside
*  Socialdemokraterna.se - Lena Hallengren
Keeperhansker

**Keeperhansker** er en hanske som benyttes av målvakter i fotball, hockey og andre ballsportarter.

## Historikk
Allerede 1885 ble spesielle hansker for målvakter anmeldt ved det Keiserlige Patentkontor i Berlin av briten William Sykes. Det var imidlertid argentinieren Amadeo Carrizo som brukte keeperhansker for første gang på 1940-tallet. Vanlig ble de ikke før etter VM i fotball 1970, hvor Gordon Banks brukte spesiallagde hansker i alle kampene. Til da hadde det vært vanlig å spille med enkle arbeidshansker, eller helt uten.

Det har etter hvert blitt utviklet forskjellige typer av heeperhansker, med fokus både på beskyttelse og på bedre grep på ballen. Det finnes modeller med beskyttelsesstaver på håndryggen som skal forhindre at fingrene knekkes bakover, og modeller for forskjellige slags spilleomgivelser som gressbane, hard bane eller sportshall. De blir også produsert med forskjellige snittyper, med sømmen utover, *Flat Palm*, innover, *Negative Cut* eller med gripeflaten sydd direkte mot hanskens fremside, *Roll Finger*.

## Referanser
The Crank Bros.

**The Crank Bros.** er en norsk bluestrio startet og ledet av gitarist, vokalist og låtskriver Kjetil Grande. Grande startet trioen for å kunne spille mer rendyrket blues enn det han fikk gjort i sitt eget soloprosjekt Grande, hvor musikken er mer orientert mot rock.
 
Trioen ga ut albumet *[[Black Midnight, Stars & Streetlights]]* i september 2009. Album består av en blanding av egenkomponerte blueslåter og coverlåter fra artister som Juke Boy Bonner, T-Bone Walker, Magic Sam, Johnny «Guitar» Watson. For albumet ble bandet nominert til Spellemannprisen 2009 i klassen blues.

## Medlemmer
* Kjetil Grande: gitar, vokal
* : trommer
* Audun Ramo: bass

## Eksterne lenker
* The Crank Bros. på MySpace
Quebrada de Humahuaca

**Quebrada de Humahuaca** er en fjelldal som ligger i provinsen Jujuy, nordvest i Argentina og ca. 1649 km nord for hovedstaden Buenos Aires. Den er ca. 155 km lang, og er avgrenset av Altiplano i vest og nord, av Andes-fjellene i øst, og av de varme slettene *Valles Templados* i sør.

Navnet Quebrada (bokstavelig oversatt: «brutt») kan oversettes som en dyp dal eller kløft. Den har også fått navnet sitt fra Humahuaca, en liten by med 11&nbsp;000 innbyggere i fjelldalen. Elven Río Grande, som er tørr om vinteren, renner gjennom Quebrada på sommeren.

Regionen har alltid vært et knutepunkt for økonomisk, sosial og kulturell kommunikasjon. Den ble befolket for over 10&nbsp;000 år siden av de første jegere og samlere, noe som er dokumentert av betydelig forhistoriske historier. Stedet var en viktig handelsvei for Inka-riket i det 15. århundre, da det var en viktig kobling mellom visekongedømmet Río de la Plata og visekongedømmet i Peru. Stedet var også viktig i den argentinske uavhengighetskampen, med flere slag og kamper.

Quebrada de Humahuaca ble lagt til på UNESCOs verdensarvliste den 2. juli 2003.

## Eksterne lenker
* UNESCO World Heritage Centre – UNESCOs side om stedet.
* Jujuy Province – Offisiell hjemmeside (spansk).
* Travelsur – Argentina Travel Advice forum
* GotoLatin.com  – Argentina – Destinos (spansk).
* Bilder fra Humahuaca
* Turistinfo 
* Bilder av Quebrada de Humahuaca
Gunilla Carlsson (moderat politiker)

**Gunilla Carlsson** (født 11. mai 1963 i Höör) er en svensk politiker som representerer Moderata samlingspartiet. Hun var Sveriges bistandsminister i Fredrik Reinfeldts regjering fra 2006 til 2013. I 2002 ble hun valgt inn i Riksdagen fra Östergötlands län.

Fra 1995 til 2002 representerte hun Sverige og Moderatarna i Europaparlamentet. Hun var 2. nestleder i Moderaterna fra 1999 til 2003, da hun ble 1. nestleder.

## Referanser


## Eksterne lenker
* 
* 
* 
* [Nettside](https://web.archive.org/web/20070922005545/http://www.moderat.se/(S(sugmwv55th1nuc555ojbfk55))/person.aspx?webbid=1&menyid=2&personid=116)
* Profil hos riksdagen.se
Gibraltarbukta

**Gibraltarbukta** (spansk *Bahía de Algeciras*) er en bukt sør på Den iberiske halvøy. Den er omtrent 10 km lang og 8 km bred og dekker et område på 75 km². Midt i bukta er dybden omtrent 400 meter. Bukta åpner mot sør og Gibraltarstredet og Middelhavet.

Kystlinjen er tett bosatt. Fra vest til øst er kysten delt inn i kommunene Algeciras, Los Barrios, San Roque, La Línea de la Concepción og det britiske oversjøiske området Gibraltar. Størstedelen av kystlinja hører til Spania, mens den østlige halvdelen hører til Gibraltar. 

Både i øst og i vest av bukta står det fyr, et på Europa Point i Gibraltar og et på Punta Carnero vest for Algeciras.

## Turisme
Bukta er yngleområde for delfiner og blir av og til besøkt av hvaler. Bukta er derfor populær som sted for hvalsafari.

I tillegg er dykking en faktor som trekker til seg mange turister. Området er rikt på skipsvrak og andre legemer som et fly og en M4 Sherman fra andre verdenskrig. 

## Referanser


## Eksterne lenker
* 
* [Kart over Gibraltarbukta](http://www.olaje.com/Cartas/M52043s0%20-%20bay%20of%20gibraltar%20(15000).jpg)
* Mapa Interactivo del Puerto Bahía de Algeciras (spansk)
* Bilder av delfiner ved et oljeraffineri i bukta
Amerikaner (USA)

**Amerikaner** er den generelle betegnelsen av en person fra Amerikas forente stater. Definisjonen er statsborgerlig, og enhver person med amerikansk statsborgerskap anses derfor som en amerikaner. 

USA er et multietnisk samfunn, hjem til mennesker fra forskjellige etniske og nasjonale bakgrunner. Dermed definerer mange amerikanere ikke deres nasjonalitet som en etnisitet, men de identifiserer seg både ved sin nasjonalitet og deres parentale bakgrunn. Ved siden av den indianske urbefokningen i USA har nær sagt alle amerikanere eller deres forfedre immigranter gjennom de siste fem århundrer. Selv om borgere av USA utgjør flertallet av amerikanere, er det også beboere uten statsborgerskap, personer med to statsborgerskap, og utvandrete som også hevder å ha en amerikansk identitet.

Engelsktalende, og selv de som snakker mange andre språk, bruker vanligvis begrepet «amerikaner» for å henvise utelukkende til folk fra USA. Dette utviklet seg fra den opprinnelige anvendelsen for å skille mellom engelske folk i det amerikanske koloniene fra engelske folk i England. Likevel kan betegnelsen «amerikaner» også i bestemte kontekster henvise generelt til folk i Amerika, det vil si fra Nord-Amerika såvel som i Sør-Amerika.

## Referanser
Luis Barragáns hus og studio

**Luis Barragáns hus og studio** ligger i bydelen Tacubaya i Mexico by og var arkitekten Luis Barragáns bosted i årene etter andre verdenskrig. Huset ble bygd i 1948 og er et tre etasjer høyt betonghus på totalt 1161 m² med en hage som gjenspeiler Barragáns stil under denna perioden. I dag er huset et museum som kan besøkes gjennom guidede turer . Bygningen anses å være et *magnum opus* i den moderne arkitekturens design.

Museet eies og forvaltes i dag av delstaten Jalisco og Fundación de Arquitectura Tapatía Luis Barragán (Arkitekturstiftelsen Luis Barragán).

Huset kom på UNESCOs verdensarvliste i 2004, som et av 29 verdensarvsteder i Mexico.

## Arkitektur
Huset ligger på General Francisco Ramírez 12 i Tacubaya i Mexico by. Fasaden er i stil med den omgivende bebyggelsen siden det var viktig for Barragán å ikke endre stilen i gaten den lå i. Entréhallen er relativt liten, for å gi en overgang fra omverdenen til innsiden i huset og Barragáns egen stil, noe som var sterke livfulle farger. Den første korridoren i huset er for eksempel en sterkt rosa farge med gule mellomrom, noe som står i stil med hans glede av å bruke slike farger.

En av de viktigste delene i huset er lyset, og Barragán likte aldeles ikke taklys, men heller naturlys eller små lamper og lyskilder rundt omkring på små bord i huset.

Den storslåtte hagen (som ikke er så stor som den ser ut til, men som Barragán ville at skulle se stor ut) er et komplekst puslespill av naturlige korridorer og trær, og er en av grunnene til at det i dag er en verdensarv.

## Referanser
Steff Nevers

**Steffen Lundemo** (født 21. juli 1975 i Drammen, oppvokst på Modum), kjent under artistnavnet **Steff Nevers**, er en norsk countryartist (vokal og gitar), plateprodusent, studiomusiker og kunstner fra Drammen. 

Etter å ha vært gitarist i band innen andre stilarter, satset han fra 2002 på en solokarriere innen country. I 2007 dro han til Nashville i Tennessee, USA og spilte inn albumet *Closest to My Heart*. Året etter fikk han platekontrakt med Universal Music og albumet ble gitt ut mars 2009. Albumet solgte til gull og ble nominert til Spellemannprisen 2009 i klassen country. Samme år var Steff Nevers support på Toby Keith sin første Europa-turné. Året etter ga han ut albumet *Ain’t No Bad Life* som ble nominert til Spellemannprisen 2010 i klassen country. 2013 ble han nominert til *European Artist of the Year* av British Country Music Awards. 2015 ga han ut albumet *Million Kinds of Heaven.*

## Diskografi
### Album
* *[[Closest to My Heart]]* (Slager/Universal Music, 2009)
* *[[Ain’t No Bad Life]]* (Universal Music, 2010)
* *[[Live from The Country]]* (2011)
* *[[Million Kinds of Heaven]]* (Never Records, 2015)

### Singler og EP-er
* *Closest to My Heart* (2009)
* *One Beer a Day* (2009)
* *Fightin' the Fool* (2010)
* *Ain't No Bad Life* (2010)
* *Borte For Godt* (2015)

## Referanser


## Eksterne lenker
* 
*  Hjemmeside
Jacob Brønnum Scavenius Estrup

**Jacob Brønnum Scavenius Estrup** (1825–1913) var en dansk godseier og høyrepolitiker som var Danmarks konseilspresident (statsminister) fra 1875 til 1894. Han er dermed Danmarks lengst sittende regjeringsleder. Han var finansminister i en periode før han ble konseilspresident.

Han var en sterk motstander av alminnelig stemmerett (spesielt for kvinner) og han var motstander av parlamentarisme. I sine 19 år som statsminister (mellom 1875 og 1894) hadde Estrup aldri rent flertall i det danske parlamentet, men han styrte i stedet ved hjelp av midlertidige lover som ble fortløpende utstedt av Landstinget. I 1901 ble det innført parlamentarisme i Danmark da (kong Christian IX) utnevnte den første, liberale regjeringen.

J.B.S. Estrup var en svært kontroversiell figur i Danmarks politiske historie, og huskes i dag som den politikeren som oftest var negativ til politiske reformer. Estrups store, politiske milepæl var byggingen av Københavns befestning, som også var den primære snublesteinen for mange av de mer liberale politikerne. Estrups regjering huskes også i forbindelse med Københavns frihavn og en del jernbaneanlegg.

Den 21. oktober 1885 gjennomførte den unge typografen Julius Rasmussen et mislykket attentat på kansellipresident Estrup. Rasmussen forsøkte å drepe Estrup på åpen gate utenfor Estrups hjem i Toldbodvej 34 (nå endret til Esplanaden) i København, der blant andre Frederik VIs tidligere elskerinne fru Dannemand hadde bodd. Attentatet mislyktes fordi den første kulen prellet av på en frakkeknapp, mens den neste boret seg inn i porten der kulehullet i lengre tid var synlig. Estrup selv var påfallende uberørt av episoden og kledde seg uten videre om for å gå i middagsbesøk. Folk undret seg også over hva knappen kunne vært lagd av når den klarte å motstå en kule. Ikke minst kom attentatet svært beleilig som begrunnelse for å opprette hans forhatte «blå gendarmer», et etterretningskorps som tjente Estrups interesser. Like beleilig for Estrup var det kanskje at Rasmussen tok sitt liv i fengselet.

I 1881 ble Estrups datter, Magdalena, gift med greven Christian Frederik Moltke Bregentved som var en av Danmarks største grunneiere, en svært rik greve og medlem av den danske adelen.

## Referanser


## Eksterne lenker
* Artikkel i Dansk biografisk Lexikon 4. bind side 607 til 617
Deuce

**«Deuce»** er en sang fra det amerikanske hard rock-bandet Kiss.

Sangen er skrevet av Kiss-bassist Gene Simmons, og ble først utgitt på bandets selvtitulerte debutalbum *[[Kiss (album)|Kiss]]*. Konsertversjoner er utgitt på albumene *[[Alive!]]*, *[[Alive III]]*, *[[Kiss Symphony: Alive IV]]* og *[[Kiss Alive! 1975–2000]]*. Redigerte versjoner av originalinnspillingen har blitt utgitt på samlealbumer som *[[Double Platinum]]* og *[[Smashes, Thrashes & Hits]]*.

Simmons kopierte bassgangen til låta «Bitch» av The Rolling Stones, og spilte den mer eller mindre baklengs. Sangen ble først skrevet med riff, bridge, og så refrenget.

## Musikere (originalinnspilling)
* Gene Simmons – vokal, bassgitar
* Ace Frehley – gitar
* Paul Stanley – gitar
* Peter Criss – trommer
David Holmes (skuespiller)

**David Holmes** (født 1981) er en britisk skuespiller og stuntmann.

## Karriere

David Holmes var stuntmann for Daniel Radcliffe som Harry Potter i de første seks filmene i ''Harry Potter''-filmserien. Han ble også kreditert som skuespiller i rollen som Adrian Pucey i *[[Harry Potter og de vises stein (film)|Harry Potter og de vises stein]]* (2001), den første av filmene, men dette var feil da rollen var besatt av Scott Fearn.

Under testfilming for *[[Harry Potter og dødstalismanene – del 1|Harry Potter og dødstalismanene]]* i januar 2009, gikk en av Holmes' stunt galt og han skadet sin ryggrad, men han håpet å kunne gå tilbake til sitt arbeid. Det har siden blitt rapportert at Holmes er blitt helt lam i sine ben som lenker ham til en rullestol.

## Referanser


## Eksterne lenker
*
Øyegneis

**Øyegneis** er en metamorf bergart med store, vanligvis ovale, krystaller («øyne») eller korn av kalifeltspat i en båndet eller stripet mørk grunnmasse av biotitt-rik gneis. Granittisk gneis er dannet ved «pressing» og omdanning av granitter dypt nede i jordskorpa. Øyegneis er en variant av granittisk gneis.

Øyegneis er svært vanlig både i det norske grunnfjellet og i den kaledonske fjellkjeden, gjerne som utklemte omdanningsprodukter av grovkornete eller porfyriske granitter.

## Referanser
Daniel Viken

**Daniel Kristiansen Viken** (født 1979) er en norsk musiker og gitarist. 

Han er gitarist i punkrockbandet Nullskattesnylterne, hvor han har vært siden 2001. I 2006 dannet han, sammen med Eirik Engan og Ronny Grannes, bandet Grannes. I 2009 hedret han og Bjarne Brøndbo bandet Prudence med å framføre låta «14 pages», som er skrevet av Åge Aleksandersen. Daniel Viken er sønn av Frode Viken, som har skrevet noen låter for Grannes. I 2011 begynte han som gitarist for backingbandet til Terje Tysland og i 2015 forlot han Grannes. Faren Frode Viken døde i 2018 og Daniel Viken overtok farens plass i D.D.E..

## Diskografi
### Nullskattesnylterne
* *Juha Mieto (EP)* (2001)
* *Fortar, høgar, hardar (EP)* (2003)
* *[[Fortar, hardar, høgar]]* (2004)
* *[[Instinkt (album)|Instinkt]]* (2006)
* *[[Skrot (album)|Skrot]]* (2008)
;Singler
* *RBK* (2006)

### Grannes
* *[[Ingen vei tilbake (Grannes-album)|Ingen vei tilbake]]* (2006)
* *[[Søttiåttenullnull]]* (2013)
;Singler
* *Ingen vei tilbake* (2006)
* *Himmel'n te dæ* (2006)
* *5 minutt på TV* (2008)
* *Æ e den æ e* (2011)
* *Du og mæ* (2011)
* *Travel* (2013)

### Terje Tysland
* *[[Heile livet og mæ]]* (2011)
* *[[Bare kjærlighet]]* (2015)
### D.D.E.
;Album
**[[By'n vi bor i &ndash; all de fine sangan]]* (2014)
;Singler
**Damer og solnedganger* (2014)
**La det gro* (2019)
### Andre deltagelser
* Turboneger-hyllest: *[[Alpha Motherfuckers &ndash; A Tribute to Turbonegro]]* (2001)
* Joaquin: *Something About Her/Cheap Perfume* (2003)
* Chuck Berry-hyllest: *[[A Tribute to Mr. Rock]]* (2005)
* Joachim Nielsen-hyllest: *[[Det beste til meg og mine venner]]* (2005)
* Joaquin: *[[Perfume]]* (2007)
* Rosenborg: *[[Rosenborg Undergrunn]]* (2009)
* Thomas Brøndbo: *[[Vi trøng kvarainn]]* (2012)
* Kent Aune: *[[Full av fantasi]]* (2014)
* Thomas Brøndbo & Nord-Trøndelag Kammerorkester: *[[For kjærlighetens skyld Live]]* (2018)

## Referanser
David Holmes

**David Holmes** kan peke til:

*David Holmes (forretningsmann), tidligere styreformann i Rangers F.C.
*David Holmes (politiker) (1769–1832)
*David Holmes (musiker) (født 1969), Nord-Irland
* David Holmes (Servant), trommeslager og vokalist i Servant
*Dave Holmes (sportsjournalist) (født ca. 1983)
*David Holmes (skuespiller), stuntmann og skuespiller i filmene om Harry Potter 
*Dave Holmes, tidligere MTV VJ
* David L. Holmes, amerikansk akademiker
*Dave Holmes (fotballtrener)
Lørge miljøtunnel

**Lørge miljøtunnel** er en miljøtunnel på riksvei 19 (gamle riksvei 306) som forbinder E18 med Horten i Vestfold. Tunnelen er 200 meter lang og ble åpnet den 17. desember 2009.

## Se også
* Veitunneler i Norge
* Undersjøiske veitunneler i Norge

## Referanser
Genduplikasjon

**Genduplikasjon** (genduplisering) er kopiering/fordobling av ethvert område i DNA eller RNA som inneholder et eller flere gener.  Dermed kan tilsvarende versjoner av et gitt område i et genom reguleres og muteres uavhengig av originalsekvensen, så at enten nøytrale, negative, eller gunstige genkombinasjoner eventuelt forekommer hos den aktuelle organismen. Gener som oppstår ved duplikasjon (og påfølgende mutasjon) sies å være paraloge gener. Innenfor evolusjonsbiologi er genduplikasjon sett på som en vesentlig drivkraft bak evolusjon.

## Referanser
Gyeongbokgung

**Gyeongbokgung** eller **Gyeongbokgungpalasset** er et kongelig palass i det nordlige Seoul i Sør-Korea. Det ble første gang bygd i 1394, restaurert 1867, og er det største av de fem store palassene fra Joseonperioden. Navnet *Gyeongbokgung* kan oversettes til *Palasset som er velsignet av himmelen*.

Japanske myndigheter ødela det meste av palasset under koloniseringen av Korea, og dagens bygningsmasse er i stor grad restaurert tilbake til sin originale fasong. I dag står vel 40 prosent av de opprinnelige palassbygningene, eller de er under konstruksjon.

## Eksterne lenker
* 
* Official guide from Cultural Heritage Administration
* Gyeongbok Palace
* Video of Royal Gate Ceremony, Gyeongbokgung
Hortenstunnelen

**Hortenstunnelen** er en veitunnel på riksvei 19 som forbinder E18 med Horten i Vestfold. Tunnelen er 703 meter lang og ble åpnet i 1993.

## Referanser


## Se også

*Veitunneler i Norge
*Undersjøiske veitunneler i Norge
Code

**Code** er et engelsk/norsk black metal-band startet i 2002. 

Bandet ga ut sin første demo, *Neurotransmissions: Amplified Thought Chemistry*, i mars 2002. Etterhvert fikk bandet kontrakt med Spikefarm Records på Spinefarm Records og ga ut albumet *Nouveau Gloaming* i juni 2005. Bandets andre album, *Resplendent Grotesque*, ble gitt ut i juni 2009 og ble nominert til Spellemannprisen 2009 i klassen metal.

## Diskografi
* *Neurotransmissions: Amplified Thought Chemistry* (2002) demo
* *Nouveau Gloaming* (2005, Spikefarm Records)
* *Resplendent Grotesque* (2009, Tabu/Tuba Records)

## Medlemmer
;Nåværende medlemmer
* Wacian: vokal (2012–)
* Aort: gitar (2002–)
* Syhr: bassgitar (2010–)
* Lordt: trommer (2010–)
* Andras: gitar (2008–)

;Tidligere medlemmer
* AiwarikiaR: trommer (2002–2006)
* Vyttra: gitar (2002–2006)
* Adrian Erlandsson: trommer (2007–2008)
* Alsvid: trommer (2007–2008)
* Vicotnik: bassgitar (2002–2010)
* Kvohst: vokal (2002–2006, 2008-2011)

## Eksterne lenker
* 
*  Code på MySpace
Dabotap

**Dabotap** er en steinpagode, som ligger i tempelet Bulguksa i Gyeongju i Sør-Korea. Den er også kjent som *pagoden med mange skatter*. Den er antatt oppført i år 751, det tiende året for Silla-kongen Gyeongdeok. Byggverket er satt opp på lista over Sør-Koreas nasjonalskatter og er der nr. 20.

Pagoden er tre etasjer høy, 10,4 meter og er utsmykket med ornamenter en ikke finner i andre land med Buddhisme. Byggverket er vist på baksiden av 10 won mynten.

## Galleri

Fil:Bulguksa 3.jpg|
Fil:Dabotap at Bulguksa2006.jpg|
Fil:Korea-Gyeongju-Bulguksa-24.jpg|
Fil:Korea-Gyeongju-Bulguksa-Dabotap Pagoda-01.jpg


## Eksterne lenker
* Essence of Shilla Buddhism in Stone
Spill.no

**Spill.no** er et norsk spillmagasin tidligere drevet av Biip.no AS, et datterselskap av Egmont Serieforlaget og TV 2. I dag eies nettstedet av Omega Media.

Spill.no tilbyr spillrelaterte nyheter, anmeldelser, trailere og intervjuer. Nettsiden har også en oversikt med kommende spill med norske utgivelsedatoer. Spill.no er fokusert rundt PlayStation 3, Xbox 360, PC og Nintendo Wii, men tilbyr også nettspill – såkalte casual games.

Per februar 2011 har Spill.no cirka 11.000 unike besøkende i snitt per dag, og har dermed omtrent halvparten så mange lesere som Norges største spillside Gamer.no på undersøkelsebyrået TNS Gallup sine topplister for det norske internettet. Spill.no hadde totalt 10 704 medlemmer i august 2011.

## Historie
I 2008 inngikk Biip.no AS et såkalt joint venture med Mediehuset Nettavisen, hvor ambisjonen var å samarbeide om en større spillsatsning (Se Spillmagasinet). I 2009 ble dette samarbeidet avsluttet, og Spill.no ble lansert som en selvstendig spillportal 1. oktober 2009. Selve domenet hadde frem til dette tidspunktet stort sett vært inaktivt. I 2013 ble nettstedet solgt til Omega Media.

## Ansatte
Tidligere ansatte inkluderer redaktør Jon Cato Lorentzen, ansvarlig redaktør Erling Løken Andersen, TV 2-medarbeider Alec Thom, Frede Kristoffer Herstad og Lisa Søndmør. Frem til 1. april 2010 var også Frode Haugen engasjert som fagredaktør.

## Referanser


## Eksterne lenker
* Kampanje.com: – Lanserer ny spillportal 
* Spill.no
The Venus Project

**The Venus Project** (*Venus-prosjektet*) er en upolitisk, livssynnøytral og ikke-profittbasert organisasjon som foreslår en mulig handlingsplan for en sosial forandring som arbeider mot en fredelig og bærekraftig global sivilisasjon.

Organisasjonen mener at det kapitalistiske samfunnet som dominerer verden i dag er en trussel mot miljøet på Jorda. Bevegelsen er ledet av forskere og vitenskapsmenn.

## Se også
* Ressursbasert økonomi

## Eksterne lenker
* 
*
Korea JoongAng Daily

***Korea JoongAng Daily*** er en av de tre engelskspråklige dagsavisene i Sør-Korea, og gis ut av *[[JoongAng Ilbo]]*. Avisa er i hovedsak en nyhetsavis med egenproduserte nyheter, men benytter også oversatt materiale fra utgiverselskapet. *Korea JoongAng Daily* selges sammen med *[[The International Herald Tribune]]*. Avisa byttet navn fra *The JoongAng Daily* til dagens for å markere sitt 10-årsjubileum 18. oktober 2010.

## Eksterne lenker
* JoongAng Daily
The Korea Times

***The Korea Times*** er den eldste av de tre engelskspråklige dagsavisene i Sør-Korea. De to andre er *[[The Korea Herald]]* og *[[Korea JoongAng Daily]]*. Avisa er en del av mediegruppen som også gir ut den koreanskspråklige avisa *[[Hankook Ilbo]]*, samt *[[Sports Hankook]]* og *[[Seoul Economic Daily]]*.

Første utgave kom ut 1. november 1950, og ideen var å være en portal til Sør-Korea for utlendinger og diplomater.

I mai 2006 gikk avisa over fra å bruke McCune-Reischauer til det offisielle romaniseringen for å beskrive koreanske navn.

## Referanser


## Eksterne lenker
* The Korea Times
The Korea Herald

***The Korea Herald*** er en sørkoreansk engelskspråklig dagsavis, etablert i 1953 under navnet *The Korean Republic*. Avisa kommer ut i Seoul i Sør-Korea. Redaksjonen på 60 ansatte består av koreansk- og engelskspråklige medarbeidere. Avisa inkluderer også nyhetsmeldinger fra internasjonale nyhetsbyråer som Associated Press.

Avisa gis ut av Herald Media, som også står bak aviser som den koreanskspråklige dagsavisen *[[The Herald Business]]*, den engelskspråklige ungdomsavisa *[[The Junior Herald]]* og ukeavisa *[[The Campus Herald]]*, en koreanskspråklig avis for universitetsstudenter.

Herald Media er en aktiv medspiller i arbeidet med å spre utdanning og opplæring i engelsk blant sørkoreanere.

*The Korea Herald* er medlem av Asia News Network.

## Historie
Første utgave kom ut etter Koreakrigen, i august 1953 og bestod av fire sider i tabloidformat under navnet *The Korean Republic*. I 1958 kom avisa med en 84 siders jubileumsutgave. På dette tidspunkt den største avisutgaven noen sinne utgitt i Sør-Korea. I 1962 kom avisa ut med sitt første utdanningsbilag og etablerte *The Korean Republic English Institute* (Korea Herald Language Institute).

I 1965 ble navnet endret til *The Korea Herald*. I 1973 åpnet avisa et avdelingskontor i Los Angeles. Datautstyr ble installert i 1975 og i 1982 ble det etablert en egen internasjonal utgave bestående av 8 sider i tabloidformat.

Nettstedet ble etablert i 1995. I august 2000 utvidet avisa dagsutgaven til 20 sider.

## Eksterne lenker
*
Atlanta Beat

**Atlanta Beat** er en amerikansk profesjonell fotballklubb basert i Atlanta i Georgia. Laget spiller i Women's Professional Soccer (som oftest forkortet WPS). Atlanta Beat har det samme navnet som, men er nominelt ikke samme lag som laget som spilte i WUSA, men denne artikkelen tar for seg begge lagene separat.

## WUSA
Atlanta Beat stilte i lyseblå drakter, med hvite bortedrakter med blå bukser. 

Beat hadde skaffet seg store navn som Sun Wen, Briana Scurry, Charmaine Hooper og Maribel Domínguez, og de var blant de beste lagene. De fikk etter hvert den litt pussige situasjonen at de var det mest suksessfulle laget som aldri vant. De kom til sluttspillet hvert år som eneste lag, men derfra gikk det ikke hele veien. Beat vant den første gjennomføringen, og kom dermed til sluttspillet. De kom også til finalen, men tapte den på straffesparkkonkurranse. Året etter kom de til sluttspillet som fjerde lag etter serien, men tapte semifinalen på golden goal. I seriens siste år kom Atlanta igjen til finalen, og igjen ble det Golden goal som avgjorde.

## WPS
Atlanta Beat var ikke med i den første sesongen av Women's Professional Soccer, men deltok i stedet i sesong to. 

## Navn og farger
Ettersom det nye laget ikke var en forfølgelse av det gamle, var verken navn eller farger forutbestemt. Navnet ble avgjort ved avstemning. Atlanta Beat vant over Atlanta Attack og Atlanta Storm. Beats gamle logo ble beholdt, men fargene ble byttet om. Beats gamle lyseblå og mørkeblå logo og lyseblå drakt ble byttet ut med gull og «Ferrari-rød». 

## Spillere
I draftingen til 2010-sesongen fikk Atlanta Beat velge seks spillere fra de eksisterende syv lagene, hvorav de kunne ta fire fra de to øverste. Av disse valgte Beat Katie Larkin og Sharolta Nonen fra Los Angeles Sol, Amanda Cinalli fra Saint Louis Athletica, Noelle Keselica fra Sky Blue FC og Leigh Ann Robinson fra FC Gold Pride. I tillegg valgte de tre spillere fra av WPS hardt prøvede Umeå IK, i sveitsiske Ramona Bachmann, danske Johanna Rasmussen og japanske Mami Yamaguchi. Bachmann spilte noe i klubben, men på grunn av skader og ingen større sesong, dro hun tilbake til Umeå etter en sesong. Beat fikk også spillere fra Sol og Saint Louis Athletica etter at også denne gikk konkurs. Blant spillerne de fikk var Hope Solo, USAs landslagskeeper.

## Første sesong
Beat hadde ingen større suksess, og endte klart sist i sin første sesong. I den siste kampen møtte de Washington Freedom, som fortsatt kjempet om sluttspillplass, ble det tatt noen dommeravgjørelser som Beats keeper Solo syntes var kontroversielle. Dette luftet hun blant annet på Twitter, og skapte en mindre skandale. Beat hadde ingenting å spille for.

## Noter


## Eksterne lenker
* 
* Women's Professional Soccer
Den europeiske kommisjonen for demokrati gjennom lovgiving

**Den europeiske kommisjonen for demokrati gjennom lovgiving** (Veneziakommisjonen) er et rådgivende organ under Europarådet. Det blei etablert etter Berlinmurens fall for å bistå de østeuropeiske landa med å etablere vestlig-demokratiske grunnlover.

Ved starten i 1990 hadde kommisjonen, som har sete i Venezia i Italia, 18 medlemsstater, men etter hvert slutta alle Europarådets medlemsstater seg til, og fra 2002 kan også andre land bli med. Per 2018 har den 61 medlemmer. Belarus er assosiert medlem, og det er åtte observatører (Argentina, Canada, Japan, Uruguay og Vatikanstaten). EU, Sør-Afrika og den palestinske sjølstyremyndigheten har spesialstatus. Representanter for Europakommisjonen og Organisasjonen for sikkerhet og samarbeid i Europa deltar på Veneziakommisjonens plenumsmøter, som holdes fire ganger årlig.

Kommisjonens viktigste oppgave er å bistå med å utarbeide grunnlover og grunnlovstillegg, valglover og lover som sikrer minoritetsrettigheter. Kommisjonens synspunkter er rådgivende.

Medlemslanda representeres stort sett ved eksperter på internasjonal rett. Norge har vært aktivt med i Veneziakommisjonens arbeid sia starten. Norsk medlem har vært førsteamanuensis Jan Erik Helgesen (med professor Fredrik Sejersted som vara). Fra 2007 var Helgesen president for kommisjonen.

Underorganet *Rådet for demokratiske valg* bidrar til å overvåke valg og gi råd om valgprosesser.
## Referanser

## Eksterne lenker
*
Thibaw

**Thibaw Min** (født 1. januar 1859 i Mandalay, død 19. desember 1916 i Ratnagiri) var siste konge av Burma, av Konbaung-dynastiet. Sønn av kong Mindon. Hans regjeringstid endte i 1885 da britiske tropper rykket inn i Mandalay og innlemmet det indre av Burma i det britiske imperiet. Thibaw ble født i Mandalay i 1859. Thibaw hadde i utgangspunktet ingen planer om å bli konge – verken ut fra personlige interesser eller ut fra plasseringen i arverekken til tronen, men hans svigermor og kone hadde mer ærgjerrige planer. Og han ble han kronet til konge i Mandalay.

På dette tidspunktet hadde nedre Burma vært okkupert av britene i 30 år, og forståelig nok var det ingen hemmelighet at Thibaw, og kanskje spesielt hans dronning Supayalat hadde et ønske om å erobre disse området tilbake fra britene. For så å utfordre denne tidens supermakt måtte han prøve å få en annen stormakt i ryggen. Derfor forsøkte han å få til en allianse med Frankrike, som også hadde interesser i regionen. Det stadig dårligere forholdet til det britiske imperiet, på toppen av sin maktperiode skapte en situasjon der det bare var et spørsmål om tid før det måtte ende med konfrontasjon. Og i 1885 gikk General Prendergast til angrep med en styrke på 11.000 mann. De inntok Mandalay og det kongelige palass nesten uten motstand. Kong Thibaw, dronningen og to døtre ble deretter deportert til Ratnagiri i India der de måtte leve i eksil. Kong Thibaw døde i Ratnagiri i 1916.

## Referanser
Live fra Rockefeller

***Live fra Rockefeller*** er en DVD utgitt av D.D.E. i 2006. DVD-en inneholder konserten på Rockefeller i 2004 og en turnedokumentar fra resten av turneen «Gul Tur».

## Konserten

# Når æ e heilt alein 
# Opel rekord 
# Siste buss har gått
# Alarm full fyr 
# Som splintra speil 
# E6 
# Vi e konga
# Vinsjan på kaia
# Æ e dum 
# Bondeknøl 
# By'n æ bor i 
# Ainner sia av elva 
# Medley  
* 2000 Grunna
* Rompa mi 
* Alt som æ ønske mæ 
* Vi ska fæst 
# Ka e det du vil
# Det går likar no 
# Stjernan i ei sommernatt 
# Rai-Rai

## D.D.E.

* Bjarne Brøndbo – sang tamburin trekkspill piano 
* Frode Viken – elgitar akustisk gitar kor vokal låtkskriver mandolin 
* Bård Jørgen Iversen – keyboard trekkspill piano kor manager 
* Arnt Egil Rånes – gitarer banjo kor 
* Eivind Berre – bass kor 
* Eskil Brøndbo – trommer kor 

## Turnedokumentaren

* Bjarne Brøndbo – bandmedlem
* Eivind Berre – bandmedlem
* Frode Viken – bandmedlem 
* Arnt Egil Rånes – bandmedlem
* Eskil Brøndbo – bandmedlem 
* Bård Jørgen Iversen – bandmedlem manager
* Dag Rune Bergheim – bussjåfør 
* Kurt Nilsen – artist
* Kim Birkedal Hartmann – konjakkprodusent 
* Terje Olsen – tekstforfatter 
* Rolf Mokkelbost – tekstforfatter
* Marianne Kristensen – tekstforfatter
* Idar Lind – tekstforfatter
* Grethe Hofton – fan 
* Åse Line Leer – fan 
* Frode Alnæs – musiker
* Unni Wilhelmsen – artist
* Jens Stoltenberg – politiker 
* Morten Sitter – fan 
* Anna Sitter – mora til Morten
* Nils Sitter – faren til Morten
* Mona Evju – D.D.E. hangarounds 
* Morten Evju – D.D.E. hangarounds 
* Jan Wefling – D.D.E. hangarounds 
* Wibeke Wefling – D.D.E. hangarounds 
* Ole Ivars – danseband 
* Siri Wieberg Klausen – kommentar
* Ole Jakob Andersen – ide, foto og regi
* Gusty Utterdahl – produksjonsleder 
## Eksterne lenker
* Live fra Rockefeller
Gerhard Schebler

**Gerhard Schebler** (født 3. oktober 1969 i Duisburg) er en tysk stormester, sjakktrener og profesjonell spiller. Han har hatt tittelen «Internasjonal stormester i sjakk», i sjakkforbundet FIDE. Elo-tall 2535 oppnådde han i juli til desember 2006.

## Referanser


## Eksterne lenker
*
To Be Young, Gifted and Black

** «To Be Young, Gifted and Black»** er en amerikansk sang med melodi av Nina Simone og tekst av Weldon Irvine. Den ble skrevet til minne om Simones avdøde venn, Lorraine Hansberry, forfatter av skuespillet, *Raisin in the Sun*.

Sangen ble opprinnelig spilt inn for hennes album *Black Gold* (RCA) i 1970. Den ble senere utgitt på single og ble en borgerrettighetssang.

Notable coverversjoner har blitt spilt inn av:

*Donna Hathaway (På albumet *Everything Is Everything* (Atco SD 33-332 fra 1972)
*Aretha Franklin (På albumet *Gifted and Black* fra 1972 (Atlantic SD 7213 fra 1972. Produsenter var Arif Mardin, Jerry Wexler samt Tom Dowd)
*Bob and Marcia (På single, EP og albumet *Young, Gifted and Black* (Trojan Records TRL 122) fra 1970. Produsent var Harry Johnson)

Elton John spilte inn en versjon av «To Be Young, Gifted and Black» før sin solosuksess. Den var ment å bli utgitt som en lavbudsjett soundalike-versjon og ble senere gjenutgitt på samlealbumet *Covers As Sung by Elton John* (Madacy Entertainment/Purple Pyramid)

## Norsk versjon
Arne Bendiksen har skrevet en norsk tekst. Den norske tittelen er «Vær slik som du er». Sangen ble utgitt av Webe Karlsen på singlen Triola TN 589 i 1970.

## Listeplasseringer

## Referanser
Wergelandsparken

**Wergelandsparken** er et parkanlegg i sentrum av Kristiansand. Parken ligger ved Øvre torv og ble anlagt av Oscar Wergeland i årene 1859-1860.

Fra 1866 hadde parken en fontene i sentrum, men denne ble i 1908 flyttet til fordel for en statue av Oscars bror, dikteren Henrik, utformet av Gustav Vigeland. Skulpturen, en gave fra Henrik Wergelands fødeby, ble reist i forbindelse med 100-års jubileet for hans fødsel. Motivet for Vigelands utforming av Wergeland skal ha vært noen linjer fra diktet Mig Selv:http://www.wergeland2008.no/wergelands-liv-og-verk/familien/henrik-wergeland-sett-med-soesterens,-camilla-colletts,-oeyne/  
:*Herlige Aftenstjerne! Jeg blotter mit Hoved.*
:*Som et Krystalbad nedfalder din Glands derpaa.*http://www.dokpro.uio.no/wergeland/WI2/WI2180.html
I dag forbindes først og fremst parken med Henrik Wergeland, men det er hans bror som er opphav til navnet.

I de siste årene har en sponsorgruppering sørget for at parken har gått fra forfall til en velholdt oase i byens sentrum. Sponsorgruppen klarte å samle inn en million kroner til blomster og belysning i parken. Om våren finner man 8 500 løkblomster som byttes ut med 7 770 sommerblomster i juni, og parken framstår med parkvesenets hjelp som noe av en juvel i byen. Utescene mot Øvre torv.
Flere av byens eldre og viktige bygninger som Latinskolen (1736/1855), Rådhuset (1864), Domkirken (1885), Brandvakten (1894) og Håndverkerforeningens bygg med restaurant Vindmøllen (1917) omkranser parken og torvet.

## Eksterne lenker
* Omtale av parken på nettstedet Wergeland 2008 
* Diktet Mig Selv på nettstedet www.dokpro.uio.no
Andås Begravelsesbyrå

**Andås Begravelsesbyrå** ble stiftet av Anton Andås i Kristiansand i 1933 under navnet Anton Andås Begravelsesbyrå. Andås Begravelsesbyrå er i dag Sørlandets eldste begravelsesbyrå og dekker et område fra Grimstad i øst til Mandal i vest og Bykle i nord.

## Historikk
Forløperen for Andås Begravelsesbyrå må sies å være Kristiansand Trevarefabrikk. I 1923 var Gunnar Andås – bror av Anton Andås – eier av fabrikken. I tillegg til dører, vinduer og trapper, ble cirka 70 likkister produsert årlig. Da Anton Andås måtte oppgi bakerfaget på grunn av sykdom, ble han ansatt som kontormann og snekker med et særlig ansvar for kisteproduksjonen. I 1933 ble et lite snekkerverksted innredet i Elvegaten 11, og Anton Andås Begravelsesbyrå ble etablert.

Fra starten av var det ikke levebrød nok å lage kister, og det ble derfor også produsert kjøkkenbord, taburetter og bakespader til alle byens bakere. Kona hans, Hilda Andås, sydde liksvøp, likteppe, likpute og likskjorte. Etter hvert ble arbeidet utvidet til også å omfatte byråtjenester som ordning, arrangering og tilrettelegging av gravferd.
 
I krigsårene 1940–1945 hadde den lokale motstandsbevegelsen sin postrute gjennom Anton Andås Begravelsesbyrå. Meldinger ble plassert mellom treullballene, for så å bli plukket opp for videreforsendelse.

I 1943 gikk Thorvald Andås, en yngre bror av Anton, inn som medeier i byrået. Navnet ble forandret til Andås Begravelsesbyrå. 

Anton Andås ble pensjonist i 1976 og Thorvald Andås i 1978. Sønn av Anton, Jann G. Andås, overtok ansvaret for den videre driften. Byrået ble omdannet til aksjeselskap. Nytt kjølerom, nytt stellerom og nye garasjer for byråets seks biler ble bygget. Driften ble omorganisert, og sydamene ble etter hvert pensjonister og forsvant som yrkesgruppe i byrået.

## Byrået i dag

I 1999 overtok Svein Arild Andås, sønn av Jann G. Andås, ledelsen av byrået. Miljøet er satt i fokus, og etter en omfattende gjennomgang og opplæring av staben ble byrået, som det første i landet, sertifisert Miljøfyrtårn i 2001.

## Eksterne lenker
* Selskapets hjemmeside